recursal/SuperWikiNEXT-32B huggingface dataset:
**জ্যোতিরিন্দ্র নন্দী** (২০ আগস্ট, ১৯১২ — ১ আগস্ট ১৯৮২) একজন বাঙালী সাহিত্যিক।

প্রারম্ভিক জীবন
---------------

১৯১২ সালে অধুনা বাংলাদেশের কুমিল্লা জেলায় জন্মগ্রহণ করেন জ্যোতিরিন্দ্র নন্দী। তাঁর ডাকনাম ছিল ধনু। পিতা অপূর্বচন্দ্র নন্দী ব্রাহ্মণবাড়িয়া হাইস্কুলে শিক্ষকতা করতেন, তাঁর মায়ের নাম চারুবালা দেবী। অন্নদা সরকারি উচ্চ বিদ্যালয় থেকে ১৯৩০ সালে ম্যাট্রিকুলেশন পাশ করেছিলেন তিনি। ১৯৩২-এ কুমিল্লা ভিক্টোরিয়া সরকারি কলেজ থেকে আইএসসি পাশ করে ওই কলেজেই স্নাতক স্তরে ভর্তি হলেন জ্যোতিরিন্দ্র এবং ১৯৩৫ সালে প্রাইভেটে বিএ পাশ করেন তিনি। ১৯৩৬ সালে কর্মসূত্রে কলকাতা আসেন তিনি ও প্রথম চাকরি পান বেঙ্গল ইমিউনিটিতে। তারপর টাটা এয়ারক্রাফ্ট, জে ওয়ালটার থমসন-এর পাশাপাশি কাজ করেছেন *যুগান্তর* সংবাদপত্রের সাব এডিটর হিসেবে এবং মৌলানা আজাদ খান সম্পাদিত *দৈনিক আজাদ* পত্রিকায়। তার কর্মক্ষেত্রে ছিল ইন্ডিয়ান জুটমিলস অ্যাসোসিয়েশনের ইংরেজি ও বাংলা ভাষার মুখপত্র *মজদুর* ও *জনসেবক* পত্রিকা।

সাহিত্য
-------

ছোটবেলা থেকে তিনি সাহিত্যচর্চ্চা করতেন। স্বদেশি আন্দোলনে যুক্ত থাকার অভিযোগে ১৯৩১ সালে পুলিশ তাঁকে গ্রেপ্তার করে। এক বছর গৃহবন্দী থাকাকালীন তার সাহিত্যচর্চার উপরে নিষেধাজ্ঞা জারি করা হয়। জ্যোৎস্না রায় ছদ্মনামে *সোনার বাংলা* ও ঢাকার থেকে প্রচারিত *বাংলার বাণী* পত্রিকায় তাঁর লেখা কয়েকটি ছোটগল্প প্রকাশিত হয়। কলকাতায় এসে তিনি সাগরময় ঘোষের সান্নিধ্যে আসেন ও দেশ পত্রিকায় ১৯৩৬ সালে প্রকাশিত হয় ছোটগল্প *রাইচরণের বাবরি*। মাতৃভূমি, ভারতবর্ষ, চতুরঙ্গ, পরিচয় পত্রিকায় তাঁর লেখা প্রকাশিত হতে থাকে। প্রেমেন্দ্র মিত্রের নজরে আসে জ্যোতিরিন্দ্রর লেখা। তাঁর লেখা ছোটগল্প *ভাত ও গাছ*, *ট্যাক্সিওয়ালা*, *নীল পেয়ালা*, *সিঁদেল*, *একঝাঁক দেবশিশু* ও *নীলফুল* এবং *বলদ* পৃথিবীর নানা ভাষায় অনূদিত হয়। ১৯৪৮ সালে দেশ পত্রিকায় ধারাবাহিক উপন্যাস *সূর্যমুখী* প্রকাশিত হয়। এর পর থেকে তিনি সাহিত্যচর্চাকেই জীবিকা হিসাবে বেছে নেন। জ্যোতিরিন্দ্র নন্দী ১৯৬৫ সালে আনন্দবাজার পত্রিকা থেকে সুরেশচন্দ্র স্মৃতি পুরস্কার ও ১৯৬৬ সালে আনন্দ পুরস্কারে সম্মানিত হন। তাকে কল্লোল যূগের অন্যতম শ্রেষ্ট ছোটগল্পকার বলে মনে করা হয়। তাঁর উপন্যাসের সংখ্যা ২০টি ও গল্পগ্রন্থ আছে তিপান্নটি।

তথ্যসূত্র
---------

1. ↑  "জ্যোতিরিন্দ্র নন্দী – এক 'নিঃসঙ্গ লেখক'"। *টার্গেট বাংলা* (ইংরেজি ভাষায়)। ২০১৭-০৭-০৪। সংগ্রহের তারিখ ২০২০-০৭-২৮।
2. ↑  "আগুন ও নিরাসক্তি নিয়ে উঠোন জুড়ে দাঁড়িয়ে যে জন"। *anandabazar.com*। সংগ্রহের তারিখ ২০২০-০৭-২৮।
3. ↑  "জ্যোতিরিন্দ্র নন্দীর গল্পে চেনা স্বর - কালি ও কলম"। *কালি ও কলম* (ইংরেজি ভাষায়)। ২০১৫-০৬-২০। সংগ্রহের তারিখ ২০২০-০৭-৩০।
4. ↑  "আনন্দবাজার পত্রিকা - কল-eকাতা"। *archives.anandabazar.com*। সংগ্রহের তারিখ ২০২০-০৭-২৮।
কোরুদ
**কোরুদ** একটি পাম জাতীয় উদ্ভিদ যা চট্টগ্রাম, রাঙামাটি (কাসালং), এবং  সিলেটের গহীন বনে জন্মে থাকে। কোরুদ। এর আরেক নাম কুরকুটি।

পরিচিতি
-------

এর বৈজ্ঞানিক নাম *Licula peltata Roxb*। গোত্র Arecaceae। এটি ছোট আকৃতির গুপ্তবীজী উদ্ভিদ ও চিরসবুজ দলবদ্ধ পামজাতীয় গাছ। সাধারণত লম্বায় ২-৩ মিটার এবং কাণ্ড ১৫ সেমি ব্যাসবিশিষ্ট হয়ে থাকে। পত্রবৃন্ত প্রায় ১.৫ সেমি লম্বা ও পত্র ফলক প্রায় গোলাকৃতির।

অঞ্চল
-----

এটি মিশ্র প্রকৃতির বনে আর্দ্র ছায়াযুক্ত স্থানে জন্মে। চট্টগ্রাম, রাঙামাটি ও সিলেটের গহিন জঙ্গলে বিলুপ্তপ্রায় এ উদ্ভিদটি পাওয়া যায়।।  বাংলাদেশের বাইরে মায়ানমার এবং  ভারতের বিহার, মণিপুর, ত্রিপুরা,  নিকোবার দ্বীপপুঞ্জে পাওয়া যায়। তবে অতি আহরণ এবং বসতি ধ্বংসের ফলে বর্তমানে কোরুদ বাংলাদেশে দুষ্প্রাপ্য হয়ে পড়েছে। বাংলাদেশের উদ্ভিদ বিজ্ঞানীদের Red Data Book (২০০১)-এর তথ্য অনুযায়ী কোরুদ গাছ অন্যতম শঙ্কাকুল প্রজাতি।

ব্যবহার
-------

এর পাতা দিয়ে এক রকম ঝাঁপি বা ছাতা তৈরি করা হয় এবং ঘরের ছাউনি দেওয়া হয়। এর মূল ঐতিহ্যবাহী মূত্রবর্ধক ওষুধ হিসেবে ব্যবহৃত হয়।

পরিশিষ্ট
--------


উইকিমিডিয়া কমন্সে **কোরুদ** সংক্রান্ত মিডিয়া রয়েছে।

তথ্যসূত্র
---------

1. 1 2 3 4  উচ্চমাধ্যমিক জীববিজ্ঞান (একাদশ-দ্বাদশ শ্রেণি): ড. মোহাম্মদ আবুল হাসান
2. 1 2  "দুষপ্রাপ্য কোরুদ | আয়োজন | The Daily Ittefaq"। *archive1.ittefaq.com.bd*। সংগ্রহের তারিখ ২০২০-০৮-০১। [*স্থায়ীভাবে অকার্যকর সংযোগ*]
3. 1 2 3 4  "কোরুদ | বাংলাদেশ প্রতিদিন"। *Bangladesh Pratidin* (ইংরেজি ভাষায়)। সংগ্রহের তারিখ ২০২০-০৮-০১।
4. ↑  "বাংলাদেশের বিলুপ্তপ্রায় উদ্ভিদ | কালের কণ্ঠ"। *Kalerkantho*। সংগ্রহের তারিখ ২০২০-০৮-০১।
লখনাগার মাইন, সম, ফ্রান্স; এটি যুদ্ধজনিত বিস্ফোরণে সৃষ্ট পৃথিবীর বৃহত্তম খাদ
**লখনাগার মাইন** (ইংরেজি: Lochnagar mine) ছিল একটি বিস্ফোরক-পূর্ণ মাইন বা সুড়ঙ্গ যা ফ্রান্সের সম দেপার্ত্যমঁ-র লা বোয়াজেল গ্রামের দক্ষিণে খোঁড়া হয়েছিল। সমের যুদ্ধের প্রথম দিনে, ১৯১৬ সালের ১লা জুলাই সকাল ৭টা ২৮ মিনিটে, এটিতে বিস্ফোরণ ঘটানো হয়। লখনাগার মাইন এবং গ্রামের উত্তরে খোঁড়া ই সাপ মাইন দুইটিতে একত্রে ২৪ টন বিস্ফোরক ভরা হয়েছিল। সে সময় এই দুইটিই ছিল সবচেয়ে বড় মাইন।

ব্রিটিশ বিমানবাহিনী ৩ নং স্কোয়াড্রনের ২য় লেফটেন্যান্ট সেসিল লিউইস মাইনটির বিস্ফোরণ আকাশ থেকে পর্যবেক্ষণ করেন। তার বিবরণ নিচে ইংরেজিতে দেওয়া হল।

*The whole earth heaved and flashed, a tremendous and magnificent column rose up in the sky. There was an ear-splitting roar drowning all the guns, flinging the machine sideways in the repercussing air. The earth column rose higher and higher to almost 4,000 feet. There it hung, or seemed to hang, for a moment in the air, like the silhouette of some great cypress tree, then fell away in a widening cone of dust and debris.*
বিস্ফোরণের ফলে ভূ-পৃষ্ঠের এক বিরাট অংশ কলাম আকারে প্রায় ৪ হাজার ফুট উপরে উঠে যায়। সুড়ঙ্গের উপরেই জার্মান সেনারা অবস্থান করছিল। এই বিস্ফোরণে অগণিত জার্মান সেনা নিহত হয়। আজও লখনাগার মাইনের বিস্ফোরণে সৃষ্ট বিশাল এক খাদ ফ্রান্সের সম-এ রয়ে গেছে। এটি প্রায় ৩০০ ফুট চওড়া ও ৯০ ফুট গভীর। আজও এটি পৃথিবীর বুকে যুদ্ধের ফলে সৃষ্ট সবচেয়ে বড় ক্ষত।

স্মরণ
-----

লখনাগার খাদটি ভরাট করার প্রচেষ্টায় বাধা দেওয়া হয়। পরবর্তীকালে একজন ইংরেজ রিচার্ড ডানিং ১৯৭৮ সালে খাদটি কিনে নেন এবং এটি সংরক্ষণের ব্যবস্থা করেন। বর্তমানে এখানে একটি স্মৃতিসৌধ ও কাঠের তৈরি একটি ক্রুশ রয়েছে।

বহিঃসংযোগ
---------

* The Friends of Lochnagar
রাজবাগান ডক (আরবিডি) কলকাতা ডক ব্যবস্থার থেকে তিন নটিক্যাল মাইল ভাটিতে হুগলী নদীর বাম তীরে অবস্থিত একটি ডকইয়ার্ড বা পোতাঙ্গন।  শিপইয়ার্ডে প্রধানত ছোট এবং মাঝারি আকারের অভ্যন্তরীণ জলপথের জাহাজ এবং উপকূলীয় জাহাজ নির্মাণ ও মেরামত করা হয়।

ইতিহাস
------

রাজবাগান ডকের দীর্ঘ ইতিহাস রয়েছে। ১৯৬৭ সালে এটি ভারতীয় অন্তর্দেশীয় জলপথ কর্তৃপক্ষ (সিআইডাব্লিউটিসি)-এর নিয়ন্ত্রণে আসে। তবে ভারী ক্ষতির কারণে এটি ১ জুলাই ২০০৬ সালে গার্ডেনরিচ শিপ বিল্ডার অ্যান্ড ইঞ্জিনিয়ার্স (জিআরএসই) এর ব্যবস্থাপনায় অন্তর্ভুক্ত হয়।

সুবিধা
------

২০০৬ সাল নাগাদ, রাজবাগানে ৫৫০ এম উন্মুক্ত নদী তীরের সাথে আরবিডি ইউনিট-টি ৩৩ একর জমিতে বিস্তৃত । এই ইউনিট জলে ভাসানোর পূর্বে একই সাথে ৫০ মিটারের ০৩ টি জাহাজের নির্মাণ কাজ বা মেরামত এবং জলে ভাসানোর পরে খোলা নদীতে ০৪ টি জাহাজের অউটফিটেটিং করতে সক্ষম। ইয়ার্ডে তিনটি জেটি আছে এবং তিনটি শুষ্ক ডক আছে।

শুষ্ক ডক:

* শুষ্ক ডক নং ১: এটি ৮৫ মি দীর্ঘ, ১২ মি প্রশস্ত এবং ৬.৪ মিটার গভীরতা যুক্ত এবং ১.৯ মিটার খসড়া সুবিধা সংবলিত জাহাজ ধারণ করতে পারে।
* শুষ্ক ডক নং ২: এটি ১৬০ মি দীর্ঘ, ১৮ মিটার প্রশস্ত এবং ৯ মি গভীরতা যুক্ত এবং ৪ মিটার খসড়া থাকা জাহাজকে ধারণ করতে পারে। এটি একটি সহজে বহনীয় আচ্ছাদন বা পোর্টেবল কভার যুক্ত সমস্ত আবহাওয়ার শুষ্ক ডক।
* শুষ্ক ডক নং ৩: এটি ১০৭ মি দীর্ঘ, ১৪ মি প্রশস্ত এবং ৬ মি গভীরতা যুক্ত।

আরো দেখুন
---------

* পুরক ক্লাস বারজ
* পোশক ক্লাস
* আইএনএস পালন

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৮ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১০ মে ২০১৯।
*কোর্ট ক্যাম* একটি আমেরিকান ডকুমেন্টারি টেলিভিশন সিরিজ যা *এ অ্যান্ড ই* তে প্রচারিত হইয়। এটি পরিচালনা করেন ড্যান আব্রামস। এটি প্রথম সিজনের ৮টি পর্ব সহ ৫ ডিসেম্বর, ২০১৯ এ প্রথম সম্প্রচারিত হয়।

শোটি ২০ শতকের শেষের দিকে আর্কাইভাল ফুটেজের মাধ্যমে কিছু আদালতের ফুটেজও পরিবেশন করে। ২০২০ পর্যন্ত এর ১২৮ টিরও বেশি পর্ব সম্প্রচারিত হয়েছে। শোটি পঞ্চম মৌসুমের জন্য নবায়ণ করা হয়েছে, যা ৩০ মার্চ, ২০২২-এ সম্প্রচারিত হয়েছিল।

বিস্তারিত ধারণা
---------------

অনুষ্ঠানটি উপস্থাপনা করেছেন ড্যান আব্রামস, যিনি আদালতের কক্ষের পরিস্থিতি দেখতে সিসিটিভি ক্যামেরার ফুটেজ দেখতে থাকেন। অনুষ্ঠানে আসামী নির্দোষ বা দোষী কিনা তার ওপর নির্ভর করে সন্দেহভাজনদের ফৌজদারি অভিযোগ এবং সাজাও বর্ণনা করা হয়। উপরন্তু, এমি পুরস্কার বিজয়ী রিপোর্টার রব ওলচেক এবং প্রবীণ বিচারক ভন্ডা ইভান্স সহ অনুষ্ঠান চলাকালে বিভিন্ন বিচারক, সাক্ষী এবং ভুক্তভোগীদের সাক্ষাৎকার নেওয়া হয়।

অনুষ্ঠানে হাতাহাতি, উত্তপ্ত বাগবিতণ্ডা এবং আদালত কক্ষ, দোকান এবং অন্য স্থানগুলোতে বিশৃঙ্খলার ফুটেজ দেখা যায়; যেমন প্রাক্তন শিশুশিল্পী পিটার রবিনসকে অনুষ্ঠানটিতে রাগে ফেটে পড়তে দেখা গেছিল।

পর্বসমূহ
--------

| মৌসুম | পর্বসমূহ | মূল সম্প্রচার | র‍্যাঙ্ক | গড় দর্শকসংখ্যা
(লক্ষ) |
| --- | --- | --- | --- | --- |
| প্রথম সম্প্রচার | সর্বশেষ সম্প্রচার |
| ১ | ৮ | ৮ ডিসেম্বর ২০১৯ | ডিসেম্বর ২৬, ২০১৯ | ৬ | ১৬.৩০ |
| ২ | ১০ | ১৬ জুলাই ২০২০ | আগস্ট ২৭, ২০২০ | ৫ | ১৪.৩৭ |
| ৩ | ৫৮ | ২ ডিসেম্বর ২০২০ | নভেম্বর ২৭, ২০২১ | ৫ | ১১.৪৫ |
| ৪ | ৭৬ | ১৪ জুলাই ২০২১ | মার্চ ২৬, ২০২২ | ১২ | ৯.৪৫ |
| ৫ | ১১ | ৩০ মার্চ ২০২২ | TBA | TBA | TBA |

বিন্যাস
-------

২০২১ সালে যখন শোটি প্রথম সম্প্রচারিত হয়েছিল, তখন আব্রামস ব্যক্তিগতভাবে সাক্ষাৎকার গ্রহণকারীদের সাথে সাক্ষাত্কার নিয়েছিলেন। দ্বিতীয় মৌসুমে কোভিড-১৯ মহামারীর কারণে তিনি শুধুমাত্র প্রত্যক্ষদর্শী এবং বিচারকদের সাক্ষাত্কার নেন।

তথ্যসূত্র
---------

1. নাকামুরা, রিড (২৮ অক্টোবর, ২০১৯)."'Live PD' Host Dan Abrams Sets New Court Show 'Court Cam' at A&E – Watch Its Wild Teaser (Video)"
2. মিলিগান, কেইটলিন (অক্টোবর ২৪, ২০১৯)."A&E Network Premieres New Series COURT CAM on December 5"
3. "Get the Stories Behind Shocking Courtroom Footage: Court Cam Premieres Thursday on A&E"
4. ."Does A&E's 'Court Cam' Accurately Reflect American Courtrooms?"
বাংলাদেশের রাজধানী ঢাকার লক্ষ্মীবাজারে অবস্থিত **রাজাবাবুর লক্ষ্মীনারায়ণ মন্দির** ঢাকা শহরের একটি উল্লেখযোগ্য মন্দির। এটি লক্ষ্মীবাজারের ১৭ নম্বর কে. জি. গুপ্ত লেনে অবস্থিত।

ইতিহাস
------

রাজাবাবুর প্রকৃত নাম কীর্তিপ্রসাদ। তাঁর পিতা পাঞ্জাব এর ব্রাহ্মণ ভিখন লাল পাণ্ডে আঠারো শতকে ঢাকায় আসেন। ইস্ট ইন্ডিয়া কোম্পানি ও নবাব সিরাজউদ্দৌলার যুদ্ধে ভিখন লাল ইংরেজদের সহায়তা করেন, ফলে ইংরেজরা তাকে প্রচুর ভূসম্পত্তির অধিকার দেন।

ভিখন লাল স্বপ্নাদিষ্ট হয়ে লক্ষ্মী দেবীর মূর্তি লাভ করেন এবং নিজের বাসায় মূর্তিটি স্থাপন করেন। এরপরই ভিখনলালের ব্যবসাবাণিজ্যের প্রভূত উন্নতি হয়। মৃত্যুর পূর্বে তিনি সমস্ত সম্পত্তি দেবীর নামে দেবোত্তর সম্পত্তি করে নিজের উত্তরাধিকারীদের দেবীর সেবায়েত নিযুক্ত করেন। তার ছেলে রাজাবাবু উত্তরাধিকার সূত্রে ভিখনলালের বাড়ি ও মন্দিরের অধিকারী হন। রাজাবাবু ছিলেন মুর্শিদাবাদ এর বিখ্যাত তবলচি আতা হুসেনের পিতা হুসেন বক্সের শিষ্য এবং তৎকালীন ঢাকার গানবাজনার রাজা। তার নামেই মন্দিরটি ‘রাজাবাবুর লক্ষ্মীনারায়ণ মন্দির’ নামে পরিচিতি পায়।

গুরুত্ব
-------

দেবীমূর্তির পাশাপাশি এখানে শালগ্রামশিলাও স্থাপন করা হয়। একদা ভিখন লাল জনৈক সন্ন্যাসীর নিকট ৫টি নারায়ণচক্র বা শালগ্রাম লাভ করেন। তিনি এগুলো ঢাকার নরসিংহজীর আখড়ায়, লক্ষ্মীবাজারে, নারায়ণগঞ্জ বন্দরে, ইদ্রাকপুরে ও পঞ্চমীঘাটে স্থাপন করেন।  স্থানীয় হিন্দুরা মন্দিরের ময়দানে হোলি উৎসব উদ্‌যাপন করতেন।  এই মন্দিরের নাম থেকে এলাকাটি লক্ষ্মীবাজার নামে পরিচিত হয়।

স্থাপত্য
--------

রাজাবাবুর বাড়ি ও লক্ষ্মীনারায়ণ মন্দির মূলত দ্বিতল ভবন। নিচতলার ঘরগুলো সাধারণ, উপরের তলায় রয়েছে নাচঘর, বারদুয়ারী, অন্তরাল, লক্ষ্মীনারায়ণের বিগ্রহ রাখার ঘর প্রভৃতি। মূর্তিটি কাঠের উপর রূপার কাজ করা সিংহাসনে স্থাপিত ছিল। বর্তমানে ঢাকা দক্ষিণ সিটি কর্পোরেশন ভবনটিকে ঝুঁকিপূর্ণ হিসেবে চিহ্নিত করে এর গায়ে লাল রঙের সাইনবোর্ড টানিয়েছে।

চিত্রশালা
---------

* 
* 
* 
*

তথ্যসূত্র
---------

1. ↑  "ঢাকার মন্দির"। ২১ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০১৭।
2. 1 2 3  বৃহত্তর ঢাকার প্রাচীন কীর্তি, আবুল কালাম মোহাম্মদ যাকারিয়া
3. ↑  ঢাকা সমগ্র ১, মুনতাসীর মামুন
4. ↑  ঢাকার ইতিহাস (প্রথম খণ্ড), শ্রীযতীন্দ্রমোহন রায়
**জ্যোতিষচন্দ্র জোয়ারদার**  বা 'জ্যোতিরিন্দ্র জোয়ারদার' (২০ এপ্রিল, ১৯০৫ ― ২২ সেপ্টেম্বর, ১৯৮৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন বিপ্লবী, যিনি  সুভাষচন্দ্র বসুর ঘনিষ্ঠ অনুগামী,  ফরওয়ার্ড ব্লকের অন্যতম কর্ণধার ছিলেন।

সংক্ষিপ্ত জীবনী
---------------

জ্যোতিষচন্দ্র জোয়ারদারের জন্ম ১৯০৫ খ্রিস্টাব্দের ২০ এপ্রিল  ব্রিটিশ ভারতের অধুনা  বাংলাদেশের ময়মনসিংহে। অত্যন্ত মেধাবী ও কৃতি ছাত্র ছিলেন তিনি। আইএসসি পাশের পর তিনি ঢাকা বিশ্ববিদ্যালয় হতে পদার্থ বিজ্ঞানে  সাম্মানিকসহ  বিএসসি ও  এমএসসি পাশ করেন। তিনি বিশ্ববিশ্রুত বিজ্ঞানী অধ্যাপক  সত্যেন্দ্রনাথ বসুর অত্যন্ত প্রিয় ছাত্র ছিলেন। তবে ছাত্রাবস্থাতেই বিপ্লবী  হেমচন্দ্র ঘোষের সংস্পর্শে এসে  বেঙ্গল ভলেন্টিয়ার্সে যোগ দেন। ১৯২৮ খ্রিস্টাব্দে ভারতের জাতীয় কংগ্রেসের কলকাতা অধিবেশনে মেজর সত্য গুপ্তের মাধ্যমে সুভাষচন্দ্র বসুর সঙ্গে তার পরিচয় ঘটে। ১৯৩০ খ্রিস্টাব্দের ২৯ আগস্ট লোম্যান হত্যার ঘটনায় প্রথম কারারুদ্ধ হন। কলকাতার রাইটার্স বিল্ডিং-এ,(বর্তমানে বিবাদী বাগে অবস্থিত মহাকরণ) অলিন্দ যুদ্ধের পরিকল্পনাকারী  নিকুঞ্জ সেনের সহযোগী ছিলেন। সুভাষচন্দ্রের একনিষ্ঠ অনুরাগী তিনি ফরওয়ার্ড ব্লকের অন্যতম কর্ণধার ছিলেন। সুভাষের মহানিষ্ক্রমণের সময়ও তিনি কারাবন্দী হন। এভাবে বিভিন্ন সময়ে নানা অভিযান ও আন্দোলনে যোগ দিয়ে তিনি চৌদ্দ বৎসর কারাবাস করেন।

সুভাষচন্দ্রের ভাবাদর্শে সামনে রেখে তিনি পরবর্তীতে কর্মপ্রবাহ জারি রাখেন *নিশান* পত্রিকা প্রকাশ ও 'সুভাষ সংস্কৃতি পরিষদ' গঠনের মাধ্যমে। সুভাষ সংস্কৃতি পরিষদের প্রতিষ্ঠাতা,পরামর্শদাতা ও সংগঠক ছিলেন তিনি। তার ব্যক্তিগত অভিজ্ঞতা, বিজ্ঞানীমন ও দৃষ্টিকোণে সুভাষচন্দ্রকে ব্যাখ্যা করেছেন নানা রচনায়। অন্যায়ের সঙ্গে আপোষ না করে দেশবাসীকে দাসত্ব ও বন্ধনদশা থেকে মুক্ত করে পূর্ণ স্বাধীনতা অর্জনের আর মানুষের মর্যাদা প্রদানের কথা ব্যক্ত করতেন। জ্যোতিষচন্দ্র জোয়ারদার তার রচনা সমগ্রে সুভাষচন্দ্রের মূল কথাগুলিকে বিশ্লেষণ করে পূর্ণ স্বাধীনতা ও মানুষের মর্যাদা রক্ষায় চারটি স্তম্ভের কথা উল্লেখ করেছেন। সেগুলি ছিল -

* *রাজনৈতিক মুক্তি*
* *অর্থনৈতিক মুক্তি*
* *বিবেক মুক্তি*
* *মানুষের প্রতি মর্যাদা*

অর্থাৎ এই চারটি স্তম্ভ রক্ষিত হলে সুভাষবাদেই সর্বকালের সর্বমানবের জীবনের লক্ষ্য ও অধিকার অর্জন সম্ভব। 

১৯৫২ খ্রিস্টাব্দের জ্যোতিষচন্দ্র প্রথম পশ্চিমবঙ্গ বিধান সভার সদস্য নির্বাচিত হন। বিগত দিনের নানা কারণে তার শ্রবণ শক্তির সমস্যা হয়েছিল এবং শেষের দিকে তিনি সম্পূর্ণ বধির হয়ে যান। অকৃতদার অগ্নিযুগের বিপ্লবী জ্যোতিষচন্দ্র জোয়ারদার ১৯৮৩ খ্রিস্টাব্দের ২২ সেপ্টেম্বর কলকাতায় প্রয়াত হন।

তথ্যসূত্র
---------

1. 1 2  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০১৬)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ২৫৮। আইএসবিএন 978-81-7955-135-6।
2. 1 2  আকাশবাণী, কলকাতা, গীতাঞ্জলি প্রচারতরঙ্গ, *প্রাত্যহিকী*তে সম্প্রসারিত (২০/০৪/২০২৩)
**ফ্রাইবের্গাইট** (ইংরেজি - *Freibergite*; জার্মান - *Freibergit*) হল একধরনের সালফোসল্ট আকরিক, (জটিল সালফাইড লবণ)। রূপা (Ag), তামা (Cu), লোহা (Fe), অ্যান্টিমনি (Sb), ও আর্সেনিক (As) ঘটিত এই আকরিকের কেলাসিত অবস্থায় (প্রকৃতিতে তা যে অবস্থায় প্রায়শই পাওয়া যায়) সাধারণ সংকেত হল (Ag,Cu)10(Fe,Zn)2[S|((Sb,As)S3)4] তবে আদর্শ কেলাসিত অবস্থায় এর সংকেত Ag6[Cu4Fe2]Sb4S13-x ( CNMNC স্বীকৃত রাসায়নিক সংকেত)। অর্থাৎ এটি একটি সিলভার-কপার-আয়রন-সালফোঅ্যান্টিমনাইড। এটি সাধারণভাবে একটি এমন আকরিক হিসেবে বিবেচিত হয়, যার থেকে একাধিক খনিজ পদার্থ নিষ্কাশন করা সম্ভব।

এটি একটি অস্বচ্ছ পদার্থ। এর বর্ণ ইস্পাতের ন্যায় ধূসর থেকে কিছুটা কালচের দিকে। তারমধ্যে কিছু কিছু লালচে দাগও দেখতে পাওয়া যায়। এর কাঠিন্য মাত্রা মোজ'এর স্কেল অনুযায়ী ৩.৫ - ৪ এবং আপেক্ষিক গুরুত্ব ৪.৮৫ - ৫। স্বাভাবিক অবস্থায় প্রাপ্ত এই আকরিকের আকার কিছুটা এবড়োখেবড়ো হয়ে থাকে। প্রকৃতিতে এই আকরিক অন্যান্য খনিজ আকরিকের সাথে মিশে থাকা অবস্থায় পাওয়া গেলেও এর চতুস্তলিক কেলাসগুলির গঠন এমনই যে তা খুব সহজেই চিহ্নিত করা সম্ভব হয়। এই চতুস্তলিক কেলাসগুলি ক্ষেত্রবিশেষে এমনকী ৩.৫ সেন্টিমিটার পর্যন্ত বড় ও ধাতব ঔজ্বল্যযুক্ত হয়ে থাকে।

জার্মানির স্যাক্সনি প্রদেশের ফ্রাইবের্গ অঞ্চলে ১৮৫৩ সালে একটি রৌপ্যখনি থেকে প্রথম এই আকরিকের খোঁজ পাওয়া যায়। তার থেকেই এর নামকরণ করা হয় *ফ্রাইবের্গাইট*।

তথ্যসূত্র
---------

1. 1 2  IMA/CNMNC List of Mineral Names; August 2013  ওয়েব্যাক মেশিনে আর্কাইভকৃত ৫ মার্চ ২০১৬ তারিখে (PDF 1,3 MB)
2. ↑  Hugo Strunz, Ernest H. Nickel: *Strunz Mineralogical Tables*. 9. Auflage. E. Schweizerbart'sche Verlagsbuchhandlung (Nägele u. Obermiller), Stuttgart 2001, আইএসবিএন ৩-৫১০-৬৫১৮৮-X, পৃঃ - ১২২। (*জার্মান*)
3. ↑  Freibergite *mindat.org. সংগৃহীত ২৮ জুলাই, ২০১৬।*

বহিঃসংযোগ
---------

* Mineral handbook
* Webmineral
* Mindat
**শেখ জাওয়াদ আল-সাদিক মসজিদ** বা **ইমামবাড়া মোল্লা মাহমুদ মসজিদ** ইরানের তাল আফারে অবস্থিত সাদ ইবনে আকীল মাজার সংলগ্ন একটি ইমামবাড়া-মসজিদ কমপ্লেক্স ছিল। নবম ইসনা আশারিয়া ইমাম, মুহাম্মদ আল-জাওয়াদ এবং একজন শেখ, মাহমুদ আল-বারজানজির নামে এই মসজিদটির নামকরণ করা হয়েছে। মসজিদের পিছনে একটি ছোট কবরস্থানও রয়েছে।

ঘটনা
----

২০০৮ সালের ১৫ই ফেব্রুয়ারি তারিখে, জুমার নামাজের পরে দু'জন আত্মঘাতী বোমা হামলাকারী মসজিদে হামলা চালায়। এই হামলায় ১৭ জন আহত হয়েছিল।

২০১৪ সালে, আইএসআইএলের নিনাওয়া প্রদেশের শিয়া ও সুফি স্থানগুলো ধ্বংস করার পরিকল্পনার অংশ হিসেবে, বিস্ফোরক দিয়ে এই মসজিদটি ভেঙে ফেলা হয়। তারা বিস্ফোরক যন্ত্রগুলোকে মিনারে ছড়িয়ে দিয়েছিল। আইএসআইএল দাবি করে যে এই ভবনে হোসাইন ইবনে আলীর "উপাসনা" করা হতো।

তথ্যসূত্র
---------

1. ↑  "Four killed in Iraq mosque attack" (ইংরেজি ভাষায়)। ২০০৮-০২-১৫। সংগ্রহের তারিখ ২০১৯-০১-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Hafiz, Yasmine (২০১৪-০৭-০৭)। "ISIS Destroys Shiite Mosques And Shrines In Iraq, Dangerously Fracturing Country (PHOTOS)"। *Huffington Post* (ইংরেজি ভাষায়)। সংগ্রহের তারিখ ২০১৯-০১-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**জ্যোতি ভারতী** বা **পকী** (অসমীয়া: জ্যোতি ভারতী) হচ্ছে জ্যোতিপ্রসাদ আগরওয়ালার পিতৃগৃহ যা অসমের তেজপুরে অবস্থিত। মহাত্মা গান্ধী, মোতীলাল নেহেরু, জওহরলাল নেহেরুর মত বিখ্যাত ভারতের স্বাধীনতা সংগ্রামীরা জ্যোতি ভারতীতে পদার্পণ করেছেন। জ্যোতি ভারতীর স্থাপত্য বা নির্মাণশৈলী রাজস্থানী ও আহোম যুগের সংমিশ্রনে গড়ে উঠেছে। এখানেই প্রথম অসমীয়া চলচ্চিত্র জয়মতী নির্মাণ করা হয়েছিল।

ইতিহাস
------

১৮৭৮ সনে জ্যোতিপ্রসাদ আগরওয়ালার পিতামহ হরিবিলাস আগরওয়ালা নির্মাণ করা গৃহটির নাম ছিল পকী। কিন্তু ১৯৭৭ সনের ১৭ জানুয়ারী তারিখে অসম সরকার ৪লক্ষ টাকার বিনিময়ে পকী গৃহটি অধিগ্রহণ করে সরকারীকরন করে। পরবর্তী সময়ে অসম সরকার পকীকে ব্যক্তিগত বাসগৃহ থেকে জ্যোতিভারতী নামে নামকরণ করে এক সাংস্কৃতিক কেন্দ্রে রুপান্তরিত করে।১৯৫১ সনের ১৭ জানুয়ারি তারিখে জ্যোতিপ্রসাদ আগরওয়ালা এখানেই শেষ নিশ্বাস ত্যাগ করেন।

জ্যোতি ভারতীর সন্মূখের দৃশ্য

জ্যোতি ভারতীতে অবস্থিত বিভিন্ন সামগ্রী
--------------------------------------

জ্যোতি ভারতীতে জ্যোতিপ্রসাদ আগরওয়ালার স্মৃতিচিহ্ন স্বরুপ বিভিন্ন বস্তু সংরক্ষণ করা হয়েছে যেমন- জ্যোতিপ্রসাদ আগরওয়ালার গীতের গ্রামোফোন রেকর্ড, তার হাতের লেখা কাগজ, বিভিন্ন তথ্য-পাতি ইত্যাদি। জ্যোতি ভারতী সংগ্রহালয়ে বিষ্ণুপ্রসাদ রাভার শৈশবের আলোকচিত্র, নটসুর্য ফণী শর্মা ও নৃত্যশিল্পী শোণিত কোয়র গজেন বরুয়ার আলোকচিত্র এবং জ্যোতিপ্রসাদ আগরওয়ালার মাতৃ কিরণময়ী আগরওয়ালার গয়না সংরক্ষণ করা হয়েছে।

ইতিহাস
------

1. ↑  বিশ্ব ঐতিহ্য, শান্তনু কৌশিক বরুৱা
**সিংগাইর কলেজ** মানিকগঞ্জের সিংগাইর উপজেলার সিংগাইরে অবস্থিত একটি কলেজ। প্রতিষ্ঠালগ্ন থেকে কলেজটিতে উচ্চমাধ্যমিক শাখার সাথে সাথে স্নাতক (পাস) ও স্নাতক (সম্মান) কোর্স চালু আছে।

ইতিহাস
------

১ জুলাই ১৯৭০ সালে কলেজটি প্রতিষ্ঠিত হয়। এইচএসসি কোর্সে গুটিকয়েক শিক্ষার্থী নিয়ে যাত্রা শুরু করে পর্যায়ক্রমে ১৯৭৫ সালে ঢাকা বিশ্ববিদ্যালয়ের অর্ন্তভুক্ত হয়ে স্নাতক (পাস) কোর্স চালু হয় কলেজটিতে। ১৯৭৫ সাল থেকে সিংগাইর ডিগ্রি কলেজ স্নাতক পর্যায়ের শিক্ষার্থীরা বিভিন্ন পরীক্ষায় অংশগ্রহণ করে ভালো ফলাফল অর্জন করে। ১৯৯৮ সাল থেকে বাংলাদেশ কারিগরি শিক্ষাবোর্ডের অধীন ব্যবসায় ব্যবস্থাপনা (বিএম) শাখা চালু হয়। কলেজটিতে ২০১১-১২ শিক্ষাবর্ষ থেকে বহুল প্রতিক্ষিত সমাজকর্ম ও ব্যবস্থাপনা বিষয়ে অনার্স কোর্স চালু হয়।

বর্তমান
-------

বর্তমানে ৩৩ জন শিক্ষক রয়েছে কলেজটিতে। প্রতিদিন ৯:০০ টা থেকে ২:০০ ঘটিকা পর্যন্ত ছাত্র-ছাত্রীদের পাঠদান কার্যক্রম চলে। ডিগ্রী (পাস) ও অনার্স ক্লাস কার্যক্রম ৩:০০ ঘটিকা পর্যন্ত চলে। বর্তমানে কলেজটিতে বিভিন্ন কোর্সে প্রায় ৩,০০০ (তিন হাজার) শিক্ষার্থী অধ্যয়ন করছে।

ভবিষ্যৎ পরিকল্পনা
-----------------

ভবিষ্যৎতে অত্র কলেজে হিসাববিজ্ঞান, রাষ্ট্রবিজ্ঞানসহ প্রয়োজনীয় বিষয়গুলিতে অনার্স ও মাস্টার্স কোর্স চালু করার পরিকল্পনা রয়েছে।

যোগাযোগ
-------

সিংগাইর বাস স্ট্যান্ড থেকে রিক্সা যোগে মাত্র ১০ টাকা ভাড়ায় অত্যন্ত মনোরম পরিবেশে সিংগাইর ডিগ্রী কলেজটি অবস্থিত।

তথ্যসূত্র
---------

1. ↑  "সিংগাইর ডিগ্রি কলেজে অনার্স কোর্স শুরু"। *banglanews24.com*। ২৪ মার্চ ২০১২।
2. ↑  "সিংগাইর সরকারি কলেজে শ্রেণিকক্ষ সংকট, পাঠদান ব্যাহত - দৈনিকশিক্ষা"। *Dainik shiksha* (ইংরেজি ভাষায়)। সংগ্রহের তারিখ ২০২০-০৮-০৭।
3. 1 2  "কলেজ সরকারি হওয়ায় শিক্ষক-শিক্ষার্থীদের উল্লাস | banglatribune.com"। *Bangla Tribune*। সংগ্রহের তারিখ ২০২০-০৮-০৭। [*স্থায়ীভাবে অকার্যকর সংযোগ*]
**স্টিভেন জন পলফ্রাম্যান** (ইংরেজি: Steve Palframan; জন্ম: ১২ মে, ১৯৭০) কেপ প্রদেশের পূর্ব লন্ডনে জন্মগ্রহণকারী প্রথিতযশা দক্ষিণ আফ্রিকান সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯৬ সালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, বর্ডার ও বোল্যান্ডের প্রতিনিধিত্ব করেছেন **স্টিভ পলফ্রাম্যান**। দলে তিনি মূলতঃ উইকেট-রক্ষক ও ব্যাটসম্যানের যৌথ দায়িত্ব পালন করতেন।

খেলোয়াড়ী জীবন
---------------

উদীয়মান খেলোয়াড় হিসেবে দক্ষিণ আফ্রিকান ক্রিকেটে স্টিভ পলফ্রাম্যানের আত্মপ্রকাশ ঘটে। ডেভ রিচার্ডসনের পরই তাকে দক্ষিণ আফ্রিকার দ্বিতীয় স্থানে রাখা হতো। তীক্ষ্ণ দৃষ্টিশক্তির অধিকারী ছিলেন তিনি। তবে ব্যাটিংয়ে ধারাবাহিকতা ছিল না। ফলে এক ক্রিকেটবোদ্ধা তাকে নিতান্তই আনাড়ীরূপে আখ্যায়িত করেছেন। তার উইকেট-রক্ষণের ভঙ্গীমা তেমন দর্শনীয় ছিল না তবে বেশ স্থির ছিল।

সমগ্র খেলোয়াড়ী জীবনে সাতটি একদিনের আন্তর্জাতিকে অংশগ্রহণের সুযোগ ঘটে স্টিভ পলফ্রাম্যানের। তবে কোন টেস্ট খেলার জন্যে তাকে জাতীয় দলে রাখা হয়নি। ১৯৯৬ সালে ওডিআই অভিষেক ঘটে তার।

ক্রিকেট বিশ্বকাপ
----------------

১৯৯৬ সালে ভারত, পাকিস্তান ও শ্রীলঙ্কায় যৌথভাবে অনুষ্ঠিত ক্রিকেট বিশ্বকাপে অংশ নিয়েছেন তিনি। নিয়মিত উইকেট-রক্ষক ডেভ রিচার্ডসন বিশ্বকাপের পূর্বক্ষণে বামহাতের কনিষ্ঠা ভেঙ্গে গেলে প্রতিযোগিতায় অংশগ্রহণের জন্যে তাকে ওডিআই দলে অন্তর্ভুক্ত করা হয়েছিল ও তার দক্ষতা প্রদর্শনের সুযোগ আসে। গ্রুপ-পর্বে অপরাজিত থেকে কোয়ার্টার ফাইনালে অবতীর্ণ হয় তার দল। কিন্তু ১১ মার্চ করাচীতে ওয়েস্ট ইন্ডিজের কাছে পরাজিত হয়ে বিদায় নেয় দক্ষিণ আফ্রিকা দল। সবগুলো খেলায় অংশ নিলেও রিচার্ডসন সুস্থ হয়ে দলে ফিরে আসেন ও বিকল্প উইকেট-রক্ষক হিসেবে মার্ক বাউচারকে দলে রাখা হয়।

তথ্যসূত্র
---------

1. ↑  "Players / South Africa / ODI caps"। Cricinfo। সংগ্রহের তারিখ ২০১৬-০২-০১।
2. ↑  "South Africa ODI Batting Averages"। Cricinfo। সংগ্রহের তারিখ ২০১৬-০২-০১।
3. ↑  "South Africa ODI Bowling Averages"। Cricinfo। সংগ্রহের তারিখ ২০১৬-০২-০১।

বহিঃসংযোগ
---------

* ইএসপিএনক্রিকইনফোতে স্টিভ পলফ্রাম্যান উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে স্টিভ পলফ্রাম্যান  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
দক্ষিণ আফ্রিকা দল – ১৯৯৬ ক্রিকেট বিশ্বকাপ |
| --- |
| 
* ১ ক্রনিয়ে (অঃ)
* ২ অ্যাডামস
* ৩ কালিনান
* ৪ ডি ভিলিয়ার্স
* ৫ ডোনাল্ড
* ৬ হাডসন
* ৭ ক্যালিস
* ৮ কার্স্টেন
* ৯ ম্যাথুজ
* ১০ ম্যাকমিলান
* ১১ পলফ্রাম্যান (উইঃ)
* ১২ পোলক
* ১৩ রোডস
* ১৪ সিমকক্স

 | দক্ষিণ আফ্রিকা |
পিক নির্গত তরঙ্গদৈর্ঘ্য এবং রেডিয়েন্ট বর্তমান বনাম কালো বস্তু তাপমাত্রার লগ-লগ গ্রাফ – লাল তীর বোঝায় ৫৭৮০ কে কালো বস্তুর ৫০১ ন্যানো পিক এবং ৬৩.৩ মেগাওয়াট/মি২ বর্তমান।
**স্টিফেন-বোল্টসম্যান ধ্রুবক** (বা **স্টিফেন ধ্রুবক**) হচ্ছে গ্রিক অক্ষর *σ* (সিগমা) দ্বারা প্রকাশিত একটি ধ্রুবক, যা স্টিফেন-বোল্টসম্যান ল এর একটি সমানুপাতিক ধ্রুবক : একটি কালো বস্তুর উপর বিচ্ছুরিত "মোট তরঙ্গদৈর্ঘ্যের বৃদ্ধির তীব্রতা তাপমাত্রা বৃদ্ধির ফলে ঘটে ", যা থার্মোডাইনামিক তাপমাত্রার চতুর্থ শক্তির সাথে সমানুপাতিক ।  তাপ বিকিরণ তত্ত্ব কোয়ান্টাম তত্ত্বের উপর ভিত্তি করে, পদার্থবিজ্ঞানের আণবিক, পরমাণু এবং উপ-পরমাণু স্তরের সাথে সম্পর্কিত। স্লোভেনীয় পদার্থবিজ্ঞানী জোসেফ স্টিফেন ১৮৭৯ সালে এই ধ্রুবকটি তৈরি করেছিলেন এবং পরে এটি ১৮৮৪ সালে অস্ট্রিয়ান পদার্থবিদ লুডভিগ বোল্টজমান দ্বারা উদ্ভূত হয়েছিল । 

এসআই এককে স্টিফেন-বোল্টসম্যান ধ্রুবক

*σ* ≈ 5.670374419...×10−8 W⋅m−2⋅K−4
সিজিএস এককে স্টিফেন-বোল্টসম্যান ধ্রুবক

*σ* ≈ 5.6704×10−5erg⋅cm−2⋅s−1⋅K−4
যুক্তরাষ্ট্রের কাস্টমারি এককে স্টিফেন-বোল্টসম্যান ধ্রুবক হচ্ছে :

*σ* ≈ 1.714 ×10−9BTU⋅hr−1⋅ft−2⋅°R−4
স্টিফেন-বোল্টসম্যান ধ্রুবকের মান পরীক্ষার পাশাপাশি পরীক্ষামূলকভাবে নির্ধারণযোগ্য; এটি বোল্টসম্যান ধ্রুবক হিসাবে সংজ্ঞায়িত করা যেতে পারে

{\displaystyle \sigma ={\frac {2\pi ^{5}k\_{\rm {B}}^{4}}{15h^{3}c^{2}}}={\frac {\pi ^{2}k\_{\rm {B}}^{4}}{60\hbar ^{3}c^{2}}}=5.670\,374\,419...(exact)\,\times 10^{-8}\ {\textrm {J}}{\cdot }{\textrm {m}}^{-2}{\cdot }{\textrm {s}}^{-1}{\cdot }{\textrm {K}}^{-4},}
যেখানে,

* *k*B হচ্ছে বোল্টজম্যান ধ্রুবক
* *h* হচ্ছে প্ল্যাংক ধ্রুবক
* *ħ* হচ্ছে পরিমার্জিত প্ল্যাংক ধ্রুবক
* *c* হচ্ছে শূন্যে আলোর দ্রুতি

গ্যাস ধ্রুবক থেকে এর মান নির্ণয় করা যায়ঃ

{\displaystyle \sigma ={\frac {2\pi ^{5}R^{4}}{15h^{3}c^{2}N\_{\rm {A}}^{4}}}={\frac {32\pi ^{5}hR^{4}R\_{\infty }^{4}}{15A\_{\rm {r}}({\rm {e}})^{4}M\_{\rm {u}}^{4}c^{6}\alpha ^{8}}},}
যেখানে

* *R* হচ্ছে সার্বজনীন গ্যাস ধ্রুবক
* *N*A হচ্ছে অ্যাভোগ্যাডো ধ্রুবক
* *R*∞ হচ্ছে রিডবার্গ ধ্রুবক
* *A*r(e) হচ্ছে ইলেকট্রনের "আপাত আণবিক ভর"
* *M*u হচ্ছে মোলার ভর ধ্রুবক
* *α* হচ্ছে নিখুঁত গঠন ধ্রুবক

মাত্রা সূত্র: M1T−3Θ−4

তথ্যসূত্র
---------

1. ↑  Krane, Kenneth (২০১২)। *Modern Physics*। John Wiley & Sons। পৃষ্ঠা 81।
2. ↑  "Stefan-Boltzmann Law"। *Encyclopædia Britannica*।
3. ↑  Heat and Mass Transfer: a Practical Approach, 3rd Ed. Yunus A. Çengel, McGraw Hill, 2007
**জারহারদাস ফ্রেডরিক জোহানেস লাইবেনবার্গ** (ইংরেজি: Gerhardus Liebenberg; জন্ম: ৭ এপ্রিল, ১৯৭২) উত্তর কেপের আপিংটন এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ফ্রি স্টেট, গ্রিকুয়াল্যান্ড ওয়েস্ট, অরেঞ্জ ফ্রি স্টেট দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে উদ্বোধনী ব্যাটসম্যান হিসেবে খেলাসহ ডানহাতে ফাস্ট-মিডিয়াম বোলিংয়ে পারদর্শী ছিলেন **জারহারদাস লাইবেনবার্গ**।

প্রথম-শ্রেণীর ক্রিকেট
---------------------

১৯৮৯-৯০ মৌসুম থেকে ২০০৪ সাল পর্যন্ত জারহারদাস লাইবেনবার্গের প্রথম-শ্রেণীর খেলোয়াড়ী জীবন চলমান ছিল। দর্শনীয় ডানহাতি ব্যাটসম্যান ছিলেন জারহারদাস লাইবেনবার্গ। সচরাচর সম্মুখের পায়ে ভর রেখে খেলতেন। খেলোয়াড়ী জীবনের শুরুতে গ্রিকুয়াস দলের পক্ষে প্রথম দুই খেলায় দূর্দান্ত খেলেন। ৮৪ ও ১০৮ রানের ইনিংস খেলেছিলেন তিনি। ১৯৯০ সালে ফ্রি স্টেটে চলে যান। সেখানেও তিনি তার খেলার ধারা অব্যাহত রাখেন। ঐ পর্যায়ে তাকে ইংল্যান্ড গমনার্থে দক্ষিণ আফ্রিকা দলে অন্তর্ভুক্ত করা হয়।

১৯৯৫-৯৬ মৌসুমে নিজস্ব প্রথম দ্বি-শতরানের ইনিংস খেলে সংবাদ শিরোনামে চলে আসেন। কিন্তু, খেলায় ছন্দ হারিয়ে ফেলায় তাকে ১৯৯৭-৯৮ মৌসুম পর্যন্ত জাতীয় দলে খেলার জন্যে অপেক্ষার প্রহর গুণতে হয়।

আন্তর্জাতিক ক্রিকেট
-------------------

সমগ্র খেলোয়াড়ী জীবনে পাঁচটিমাত্র টেস্ট ও চারটিমাত্র একদিনের আন্তর্জাতিকে অংশগ্রহণ করেছেন জারহারদাস লাইবেনবার্গ। ২৭ মার্চ, ১৯৯৮ তারিখে সেঞ্চুরিয়নে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ৬ আগস্ট, ১৯৯৮ তারিখে লিডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।

১৯৯৪ সালে দক্ষিণ আফ্রিকার সদস্যরূপে ইংল্যান্ড গমনের সুযোগ লাভ করেন। তবে, তাকে কোন টেস্ট খেলায় রাখা হয়নি। এ সফরটি তার জন্যে সুবিধে বয়ে নিয়ে আসেনি। ১৯৯৮ সালে দক্ষিণ আফ্রিকা দলের সাথে পুনরায় ইংল্যান্ড গমন করেন। সিরিজের দ্বিতীয় টেস্টে তাকে দলে রাখা হয়। চারটি টেস্টে অংশ নিলেও তেমন আশাপ্রদ কোন খেলা উপহার দিতে পারেননি তিনি। ছয় ইনিংসে মাত্র ৫৯ রান তুলেন। কিন্তু, দূর্বলমানের ক্রীড়াশৈলী প্রদর্শনের কারণে টেস্ট দল থেকে তাকে বাইরে রাখা হয়। এরপর আর তাকে টেস্ট দলে রাখা হয়নি।

৩৪.৭৬ গড়ে ৯,৩৮৭ রান তুলে প্রথম-শ্রেণীর খেলোয়াড়ী জীবনের সমাপ্তি টানেন। ক্রিকেটের পাশাপাশি অ্যাথলেটিক্স ও টেনিসে দক্ষতার পরিচয় দিয়েছিলেন। নিজ রাজ্যের পক্ষে ঐ দুটো খেলায় প্রতিনিধিত্ব করেছেন।

তথ্যসূত্র
---------

1. ↑  "Gerhardus Liebenberg"। www.cricketarchive.com। সংগ্রহের তারিখ ২০১০-০২-০৭।
2. ↑  "Immovable"। *ESPN Cricinfo*। সংগ্রহের তারিখ ৯ এপ্রিল ২০১৮।

আরও দেখুন
---------

* ডেনিস ডায়ার
* এইচ. ডি. অ্যাকারম্যান
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* দক্ষিণ আফ্রিকান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে জারহারদাস লাইবেনবার্গ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জারহারদাস লাইবেনবার্গ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**জারদোজি** বা জার-দুজি, জারদোসি, কাজটি ইরান, আজারবাইজান, ইরাক, কুয়েত,সিরিয়া, তুরস্ক, মধ্য এশিয়া, ভারত, পাকিস্তান এবং বাংলাদেশে এক ধরনের সূচিকর্ম। জারদোজি দুটি ফার্সি শব্দ থেকে এসেছে: জার বা জারিন অর্থ 'সোনার', এবং ডোজি অর্থ 'সেলাই'। জারদোজি হ'ল একধরনের ভারী এবং বিস্তৃত ধাতব সূচিকর্ম যা রেশম, সাটিন বা মখমলের ফ্যাব্রিক বেসে রয়েছে। নকশাগুলি প্রায়শই সোনার এবং রৌপ্য থ্রেড ব্যবহার করে তৈরি করা হয় এবং মুক্তো, জপমালা এবং মূল্যবান পাথর সমন্বিত করতে পারে। এটি পোশাক, ঘরোয়া টেক্সটাইল এবং পশুপাখির ট্র্যাপিং সহ বিস্তৃত অ্যাপ্লিকেশনের সজ্জা হিসাবে ব্যবহৃত হয়। ঐতিহাসিকভাবে, এটি রাজকীয় তাঁবুর দেয়াল, স্ক্যাবার্ডস, প্রাচীরের ঝুলন্ত এবং রিয়েল হাতি এবং ঘোড়ার প্যারাফেরেনিয়ালিয়াকে সাজানোর জন্য ব্যবহৃত হত।

জারডোজি (জারদৌজি) সূচিকর্মের ক্লোজ-আপ শ্যুট
ভাইস্রেইন লেডি কার্জনের ময়ূর পোশাক, সবুজ বিট উইংস এবং সোনার এবং রৌপ্য সুতার সমন্বয়ে ভারতীয় জর্দোজি সূঁচের তৈরি স্কার্ট সহ, তাঁর রাজ্যাভিষেকে এক উত্তেজনা তৈরি হয়েছিল, যা ২৭ সেপ্টেম্বর ১৯০৩-এ শিকাগো ট্রিবিউনের প্রচ্ছদে ব্যবহার করা হয়েছিল
প্রাথমিকভাবে, খাঁটি রৌপ্য তারগুলি এবং আসল সোনার পাতা দিয়ে সূচিকর্মটি করা হয়েছিল। তবে, আজ কারিগররা সোনার বা রৌপ্য পলিশ এবং সিল্কের সুতোর সাহায্যে তামার তারের সংমিশ্রণ ব্যবহার করে।

ভারতীয় উপমহাদেশের
------------------

জন লকউড কিপলিংয়ের কাজ অনুসারে ১৮৭০ সালে দিল্লি স্বর্ণের সূচিকর্মীদের অঙ্কন
খ্রিস্টপূর্ব ১৫০০ এবং ১২০০ এর মধ্যে ঋগ্বেদের সময় থেকেই ভারতে সোনার সূচিকর্ম বিদ্যমান ছিল। মোঘল সম্রাট আকবরের রাজত্বকালে এটি শতাব্দীতে সমৃদ্ধ হয়েছিল, কিন্তু পরবর্তীকালে রাজকীয় পৃষ্ঠপোষকতা এবং শিল্পায়নের ক্ষতি হ্রাস পাওয়ায় এর পতন ঘটে। ১৯৪৭ সালে ভারতের স্বাধীনতার পরে কারুকাজটি জনপ্রিয়তায় পুনরুত্থিত হতে শুরু করে। আজ, জর্দোজি ভারতীয় শহর লখনউ, ফারুকুবাদ, চেন্নাই এবং ভোপাল শহরে জনপ্রিয়। ২০১৩ সালে, ভৌগোলিক নির্দেশক রেজিস্ট্রি (জিআইআর) ভৌগোলিক ইন্ডিকেশন (জিআই) লখনউয়ের জর্দোজিকে নিবন্ধকরণের অনুমোদন দিয়েছে। জিআই স্ট্যাটাসের সাথে জারদোজি কারিগর, বিতরণকারী এবং লখনউয়ের আশেপাশের ছয়টি জেলাগুলি ও উড়ানও, সীতাপুর, রায় বরেলি, হরদই এবং আমেঠি "লখনউ জারদোজি" ব্র্যান্ডের অনুমোদিত ব্যবহারকারী হয়ে উঠতে পারে এবং সত্যতার অনন্য চিহ্ন বহন করতে পারে।

তথ্যসূত্র
---------

1. ↑  John, J. (২০০৩)। *Study of Child Labour in the Zardosi and Hathari Units of Varanasi* (ইংরেজি ভাষায়)। V.V. Giri National Labour Institute।
2. ↑  "Zardozi workers struggle to make ends meet"। *gulfnews.com* (ইংরেজি ভাষায়)। সংগ্রহের তারিখ ২০২১-০৩-০৭।

বহিঃসংযোগ
---------

* উইকিমিডিয়া কমন্সে জারদোজি সম্পর্কিত মিডিয়া দেখুন।
**শিখা** ১৯২৬ সালে ঢাকায় প্রতিষ্ঠিত মুসলিম সাহিত্য সমাজ কর্তৃক প্রকাশিত পত্রিকা। এটি বিংশ শতকের বিশের দশকে ঢাকা থেকে প্রকাশিত হত। এর প্রথম সংখ্যার প্রকাশকাল চৈত্র ১৩৩৩ (৮ এপ্রিল ১৯২৭) এবং এর প্রথম সংখ্যার সম্পাদক ছিলো ঢাকা বিশ্ববিদ্যালয়ের অধ্যাপক আবুল হুসেন। এটি বাৎসরিক পত্রিকা ছিল ও ১৯৩১ সালে এর পঞ্চম ও শেষ সংখ্যা প্রকাশিত হয়। এর প্রধান কারণ ১৯৩২ সালের মার্চ মাসে আবুল হুসেনের ঢাকা ত্যাগ। তিনিই মূলত প্রকাশনার সামগ্রিক দায়িত্ব পালন করতেন ও প্রকাশনা-ব্যয়ের একটি বড় অংশও বহন করতেন। এ পত্রিকার প্রকাশনা প্রতিষ্ঠান মডার্ন লাইব্রেরির প্রতিষ্ঠাতাও ছিলেন আবুল হুসেন। এ পত্রিকার সাথে যুক্ত ছিলেন কাজী আবদুল ওদুদ, কাজী মোতাহার হোসেন, মুহম্মদ শহীদুল্লাহ। একে বলা হয়ে থাকে *ঢাকার যুক্তিবাদী আন্দোলন*।

ধরন
---

সমকালের অন্যান্য সাময়িকপত্র থেকে শিখা ভিন্ন ধরনের ছিল। মুসলিম সাহিত্য-সমাজের সারা বছরের কর্মকাণ্ডের পরিচয় বহন করত এটি। শিখার প্রতিটি সংখ্যার উপরে "জ্ঞান যেখানে সীমাবদ্ধ, বুদ্ধি সেখানে আড়ষ্ট, মুক্তি সেখানে অসম্ভব" কথাটি লেখা থাকত। এটি বাঙালি মুসলিম সমাজে নতুন যুগের হাওয়া বইয়ে দিতে চেয়েছিল। তাদের আদর্শ ছিল উনিশ শতকের নবজাগরণ, ইউরোপের নবজাগরণ, কামাল আতাতুর্কের নেতৃত্বে তুরস্কের বুকে জন্ম নেওয়া নবজাগরণ।

সম্পাদকমন্ডলী
-------------

শিখা ১৯২৭ সাল থেকে ১৯৩১ সাল পর্যন্ত বছরে একবার প্রকাশিত হত। এর মোট পাঁচটি সংখ্যার সম্পাদকের নাম নিচে দেয় হলো :

* আবুল হুসেন, (১ম সংখ্যা)
* কাজী মোতাহার হোসেন, (২য় ও ৩য় সংখ্যা)
* মোহাম্মদ আবদুর রশিদ, (৪র্থ সংখ্যা)
* আবুল ফজল, (৫ম সংখ্যা)

তথ্যসূত্র
---------

1. 1 2 3  "শিখা"। *বাংলাপিডিয়া*। ২০১৫-০৩-১০ তারিখে মূল থেকে আর্কাইভ করা। সংগ্রহের তারিখ ২০১৫-০৩-১০।
2. ↑  "[পাঠকের ভাবনা] বাঙালির বুদ্ধিমুক্তির আন্দোলন"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৫।
3. ↑  "কাজী মোতাহার হোসেন : মুক্তচিন্তাদার এক সাধক"। সংগ্রহের তারিখ ১০ মার্চ ২০১৫।

বাংলাপিডিয়ায় *শিখা* উইকিউপাত্তে এটি সম্পাদনা করুন
**জারবোয়া** , (ইংরাজী: **jerboa** ; আরবি: جربوع‎‎ **jarbūʻ**) হল Dipodidae পরিবারের অন্তর্গত একটি ইঁদুর জাতীয় প্রাণী । উত্তর আফ্রিকা এবং এশিয়া থেকে পূর্ব ও উত্তর চীন এবং মাঞ্চুরিয়ার মরুভূমিপ্রধান অঞ্চলে এদের দেখতে পাওয়া যায় ।  তাড়া করলে এরা সর্বোচ্চ ২৪ কিমি/ ঘণ্টা বেগে ছুটতে পারে। অসাধারণ শ্রবনশক্তির ওপর নির্ভর করে এরা রাতে শিকার করে এবং শিকার হওয়া থেকে নিজেদের বাঁচায়। এদের গড় আয়ু ৬ বছর ।

অঙ্গসংস্থান এবং শারিরীক বৈশিষ্ট্য
---------------------------------

অন্তঃকঙ্কাল
জারবোয়াদের সাথে ক্যাঙ্গারু দের অনেক মিল রয়েছে, যেমন পিছনের লম্বা পা, সামনের পা ছোট , এবং লম্বা লেজ । ক্যাঙ্গারুর মত এরাও লাফিয়ে লাফিয়ে চলে । এই পরিবারের অন্য সদস্যদের মত এদেরও মাথার খুলির মূল ছিদ্র একটু সামনের দিকে , যার জন্য এদের দুপায়ে চলা সুবিধাজনক ।  এদের লেজ শরীরের চেয়ে বড় হয় এবং লেজের আগা সাদা চুল থাকে । এদের গায়ের চামড়া মসৃণ এবং বালির মত রঙের হয়, যাতে এরা চারপাশের পরিবেশের সাথে মিশে যেতে পারে ।  এদের কারও কারও খরগোশের মত লম্বা কান থাকে ।

আচরণ
----

জারবোয়া নিশাচর প্রাণী, এবং দিনের বেলা গরম হওয়ার জন্য এরা গর্তের ভেতরেই থাকে ।

খাদ্য
-----

বেশীরভাগ জারবোয়ারা ছোট গাছপালা খায় । কিছু প্রজাতি ছোট পোকামাকড় ধরে খায় । এরা শক্ত বীজ খেতে পারে না, বা খাবার জমিয়ে রাখে না ।

প্রজনন
------

তথ্যসূত্র
---------

1. 1 2 3
2. 1 2  Swanson, N.; Yahnke, C. (২০০৭)। "*Euchoreutes naso*"। Animal Diversity Web। সংগ্রহের তারিখ ৪ জানুয়ারি ২০১২।
3. ↑  Russo, Gabrielle A.; Kirk, E. Christopher (২০১৩)। "Foramen magnum position in bipedal mammals"। *Journal of Human Evolution*। **65** (5): 656–70। ডিওআই:10.1016/j.jhevol.2013.07.007। পিএমআইডি 24055116। lay summary – *Phys.org* (সেপ্টেম্বর ২৭, ২০১৩)।
4. ↑  Britannica Educational Publishing (১ জানুয়ারি ২০১১)। *Syria, Lebanon, and Jordan*। The Rosen Publishing Group। পৃষ্ঠা 8–। আইএসবিএন 978-1-61530-414-1। সংগ্রহের তারিখ ৪ জানুয়ারি ২০১২।
জারুলের কাণ্ড
**জারুল** (ইংরেজি: Giant Crape-myrtle, Queen's Crape-myrtle, Banabá Plant, Pride of India; বৈজ্ঞানিক নাম: *Lagerstroemia* *speciosa*) বাংলাদেশের নিম্নভূমির একান্ত অন্তরঙ্গ তরুদের অন্যতম। লেজারস্ট্রমিয়া গণের এই উদ্ভিদ দক্ষিণ এশিয়ার আঞ্চলিক প্রজাতি। এটি মধ্যমাকৃতির পত্রমোচী বৃক্ষ। ম্লানধূসর মসৃণ কাণ্ডবিশিষ্ট জারুল ২০ মিটার পর্যন্ত উঁচু হতে পারে। এর পত্র বৃহৎ, ৬-৮ ইঞ্চি দীর্ঘ, আয়তাকৃতির মসৃণ ও দেখতে গাঢ় সবুজ। এর পাতার পিঠের রঙ ঈষৎ ম্লান। এর পত্রবিন্যাস বিপ্রতীপ। মঞ্জরী অনিয়ত, শাখায়িত, বহুপৌষ্পিক ও প্রান্তিক। জারুলের ফুলের বেগুনি বর্ণ যেমন আকর্ষণীয়, তেমনি শোভন-সুন্দর তার পাঁপড়ির নমনীয় কোমলতা। ছয়টি মুক্ত পাঁপড়িতে গঠিত এর ফুল। যদিও এর রং বেগুনি, তবুও অনেক সময় এর রং সাদার কাছাকাছি এসে পৌঁছায়। এর বৈজ্ঞানিক নাম *লেজারস্ট্রমিয়া স্পেসিওজা*। নামটির প্রথমাংশ এসেছে সুইডেনের অন্যতম তরু অনুরাগী লেজারস্ট্রমের নাম থেকে। স্পেসিওজা ল্যাটিন শব্দ, অর্থ সুন্দর। জারুলের আদি নিবাস চীন, মালয় ও বাংলা-ভারতের জলাভূমি অঞ্চল।

বর্ণনা
------

জারুল ভারতীয় উপমহাদেশের নিজস্ব বৃক্ষ। বাংলাদেশ, ভারত ছাড়াও চীন, মালয়েশিয়া প্রভৃতি অঞ্চলে জারুলের সন্ধান মেলে। নিম্নাঞ্চলের জলাভূমিতে এটি ভালোভাবে বেড়ে উঠতে পারে, তবে শুকনো এলাকাতেও এদের মানিয়ে নিতে সমস্যা হয় না। মাঝারি আকৃতির এই বৃক্ষটি শাখা-প্রশাখাময়। এর লম্বাটে পাতাগুলো পত্রদণ্ডের বিপরীতে সাজানো থাকে। এই পাতাঝরা বৃক্ষ শীতকালে পত্রশূণ্য অবস্থায় থাকে। বসন্তে নতুন গাঢ় সবুজ পাতা গজায়। গ্রীষ্মে ফোটে অসম্ভব সুন্দর বেগুনি রঙের থোকা থোকা ফুল।
জারুল ফুলগুলো থাকে শাখার ডগায়, পাতার ওপরের স্তরে। প্রতিটি ফুলের থাকে ছ'টি করে পাঁপড়ি, মাঝখানে পুংকেশরের সাথে যুক্ত হলুদ পরাগকোষ। গ্রীষ্মের শুরুতেই এর ফুল ফোটে এবং শরৎ পর্যন্ত তা দেখা যায়। 
জারুল কাঠ লালচে রঙের, অত্যন্ত শক্ত ও মূল্যবান। ঘরের কড়ি-বরগা, লাঙল, আসবাবপত্র ইত্যাদি বহুবিধ কাজে জারুল কাঠ সুব্যবহৃত। জারুলের ভেষজ গুণও রয়েছে - জ্বর, অনিদ্রা, কাশি ও অজীর্ণতায় জারুল উপকারী। 
জারুলের *Lagerstroemia indica* নামে ছোট একটি প্রজাতি রয়েছে, যা বৃহত্তর সিলেট ও কিশোরগঞ্জে প্রচুর পরিমাণে দেখা যায়।

সাহিত্য-সংস্কৃতি
----------------

জীবনানন্দ দাশের কবিতায় জারুলের সরব উপস্থিতি লক্ষণীয়। তিনি লিখেছেন:

>  এই পৃথিবীর এক স্থান আছে - সবচেয়ে সুন্দর করুণ  
> সেখানে সবুজ ডাঙ্গা ভরে আছে মধুকুপী ঘাসে অবিরল,  
> সেখানে গাছের নাম: কাঁঠাল, অশ্বত্থ, বট, জারুল, হিজল।
> 
> 

কবি আহসান হাবীব এর স্বদেশ কবিতায়

> এই ছবিটি চেনা।
> 
> 

> মনের মধ্যে যখন খুশি
> 
> 

> এই ছবিটি আঁকি
> 
> 

> এক পাশে তার জারুল গাছে
> 
> 

> দুটি হলুদ পাখি,
> 
>

গ্যালারি
--------

* জারুলের ফল ও পাতাজারুলের ফল ও পাতা
* ফুল ও পাতা ফুল ও পাতা
* শুকনা ফলশুকনা ফল
* শুকনা ফলশুকনা ফল
* জারুলের ফুল জারুলের ফুল

তথ্যসূত্র
---------

1. ↑  "Lagerstroemia speciosa (L.) Pers. pride of India." PLANTS Profile, United States Department of Agriculture / Natural Resources Conservation Service. Retrieved 2008-07-15.
2. ↑  দ্বিজেন শর্মা লেখক; *বাংলা একাডেমী ; ফুলগুলি যেন কথা*; মে, ১৯৮৮; পৃষ্ঠা-২৪, আইএসবিএন ৯৮৪-০৭-৪৪১২-৭
3. ↑  "প্রথম আলোর নিবন্ধ"। ২০১০-০৬-১২ তারিখে মূল থেকে আর্কাইভ করা। সংগ্রহের তারিখ ২০১০-০৬-০৯।

* দ্বিজেন শর্মার শ্যামলী নিসর্গ বইয়ের জারুল অধ্যায়।

বহিঃসংযোগ
---------


উইকিমিডিয়া কমন্সে **জারুল** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Lagerstroemia speciosa***

* Lagerstromea speciosa page of Indiantreepix
**হোম সার্ভার** হল একটি সার্ভার যা ব্যক্তিগত আবাসিক জায়গায় থাকে এবং বাসার মধ্যস্ত বা বাহিরে হোম নেটওয়ার্ক অথবা ইন্টারনেট দিয়ে অন্যান্য যন্ত্রে সেবা প্রদান করে। সেবা হতে পারে ফাইল এবং প্রিন্টার সার্ভিং, মিডিয়া কেন্দ্র, ওয়েব সেবা, ওয়েব ক্যাশ, একাউন্ট সত্যতা যাচাই এবং ব্যাকআপ সেবা ইত্যাদি। যেহেতু সাধারণ হোম নেটওয়ার্কে কম সংখ্যক কম্পিউটার থাকে, তাই হোম সার্ভারের বেশি শক্তি প্রয়োজন হয় না। ফলে এটি পুরনো কম্পিউটার, প্লাগ কম্পিউটার বা পুনউদ্দেশ্যে ব্যবহৃত কম্পিউটার দিয়ে করা যায়। বিদ্যুৎ সরবারহ নিশ্চিত ও ডাটা নষ্ট হওয়ার হাত থেকে রক্ষা করার জন্য কখনো কখনো ইউপিএস ব্যবহার করা হয়।

আরো দেখুন
---------

সার্ভার সংজ্ঞা
* সার্ভার (কম্পিউটিং)
	+ ফাইল সার্ভার
	+ প্রিন্ট সার্ভার
	+ মিডিয়া সার্ভার

অপারেটিং সিস্টেম
* ম্যাক ওএস সার্ভার
* উইন্ডোজ হোম সার্ভার

পণ্য
* এইচপি মিডিয়াস্মার্ট সার্ভার

প্রযুক্তি
* ডাইনামিক ডিএনএস
* ফাইল সার্ভার
* হোম নেটওয়ার্ক

মিডিয়া সার্ভার সফটওয়্যার
* মিথ টিভি
* কোডি (সফটওয়্যার)

সার্ভার সফটওয়্যার
* ওয়েব সার্ভারের তুলনা
* মেইল সার্ভারের তালিকা
* সাম্বা (সফটওয়্যার)

হোম নেটওয়ার্কিং
* হোম পিএনএ
* তারবিহিন ল্যান
* আইইইই ৮০২.১১

তথ্যসূত্র
---------

*
**প্রলয়** ২০১৩ সালে প্রকাশিত বাংলা ভাষার একটি সামাজিক চলচ্চিত্র। সমাজকর্মী, শিক্ষক ও গন আন্দোলনের শহীদ বরুণ বিশ্বাসের জীবন অবলম্বনে এই ছবিটির পরিচালক রাজ চক্রবর্তী।

কাহিনী
------

দুখিয়া গ্রামে স্থানীয় রাজনৈতিক নেতা ও তার ভাই প্রসুনের দলবল সন্ত্রাসের রাজত্ব চালায়। খুন জখম বিশেষত নারী ধর্ষন তাদের কাছে প্রায় উৎসবের মতো। গ্রামের মানুষ পুলিশের কাছে গেলে তারা বলে গ্রামটি তিনটি থানার মাঝিখানে এবং তাদের আওতার বাইরে। যারা প্রতিবাদ করে তাদের বাড়ির মহিলাদের ধর্ষন করা হয় ও বাড়ি ঘর পুড়িয়ে দেয় নেতার ভাই ও তার শাগরেদরা। গ্রামের সাহসী ছেলে বরুন আরো কিছু শিক্ষিত তরুনদের নিয়ে এর বিরুদ্ধে আওয়াজ তোলে। বরুন কলকাতার একটি বিদ্যালয়ে শিক্ষকতা করে। সেই সূত্রে তার আলাপ হয় বিনোদ বিহারী দত্তের সাথে। বরুনদের প্রতিবাদ উচ্চ পর্যায়ে পৌঁছালে শেষে গ্রেপ্তার হয়ে যায় প্রসুন ও তার সহযোগী দুষ্কৃতীরা। এর বদলা নিতে বাড়ি ফেরার পথে রেল স্টেশনে খুন হয়ে যায় বরুন। এই ঘটনা জেনে বিনোদ বিহারী দত্ত বরুনের গ্রামে আসেন ও সেখানকার স্কুলে পড়ানোর কাজ নেন। তিনি দেখেন কয়েকজন বাদে সকলেই ভীরু, প্রতিবাদহীন। তিনি বরুনের মৃত্যুর কথা, তার প্রতিবাদের কথা কলকাতায় জনসাধারণের মধ্যে, সংবাদ মাধ্যমে বলার চেষ্টা করেন কিন্তু গুরুত্ব পাননা। এসময় স্পেশাল ব্রাঞ্চের অফিসার অনিমেষ দত্ত আসেন গ্রামে। তিনি সাহায্য করতে থাকেন বিনোদ বিহারীকে। বিনোদ বুঝতে পারেন বরুনের খুনের বিচার হবেনা কারণ কোনো সাক্ষ্যদানকারী পাওয়া যায়নি। জেল থেকে অপরাধীরা ছাড়া পেয়ে যায় ও গ্রামে আবার অত্যাচার শুরু করে। বিনোদ বিহারী কৌশল অবলম্বন করে দুষ্কৃতীদের হত্যা করতে থাকেন এক এক করে। অনিমেষ সব বুঝতে পারলেও কোনো প্রমাণ খুঁজে পায়না।

অভিনয়
------

* পরমব্রত চট্টোপাধ্যায় - বরুন
* পরাণ বন্দ্যোপাধ্যায় - বিনোদ বিহারী দত্ত
* শাশ্বত চট্টোপাধ্যায় - অনিমেষ
* মিমি চক্রবর্তী - দুর্গা
* রুদ্রনীল ঘোষ - প্রসুন
* কৌশিক রায়
* সুপ্রিয় দত্ত

সঙ্গীত
------

1. রোশনি এলো : অরিজিৎ সিং, অন্বেষা দত্তগুপ্ত, সায়নী পালিত
2. হাত ধরেছে গাছের পাতা : শ্রেয়া ঘোষাল
3. ঘুম ভাঙানোর গান : মোহন কানন
4. কালা কই গেলি : শাল্মলী খোলগাড়ে
5. ঘুম পাড়ানির গান : অরিজিৎ সিং

তথ্যসূত্র
---------

1. ↑  "Proloy's hero, Barun Biswas, a jatiswar?"। *timesofindia.com*। সংগ্রহের তারিখ ৫ জুন ২০১৭।
2. 1 2  "Proloy (2013)"। সংগ্রহের তারিখ ৫ জুন ২০১৭।
রাজা ও রানি মারাপাচি পুতুল
**মারাপাচি পুতুল**, অথবা **মারাপাচি বোমাইস** (আক্ষরিক অর্থ: "কাঠের পুতুল"), হল রক্ত চন্দন (*টেরোকার্পাস স্যান্টালিনাস*) বা শিমুল (*বোমব্যাক্স*)) বা লাল কাঠ ( *সিকুইওয়েডেই*) দিয়ে তৈরি ঐতিহ্যবাহী পুতুল, যেগুলি দক্ষিণ ভারতে বিজয়াদশমী বা নবরাত্রি উদযাপনের অংশ হিসাবে গোলু উৎসব চলাকালীন প্রদর্শিত হয়। এই পুতুলগুলি সাধারণত পুরুষ এবং স্ত্রীলোকের জোড়ায় তৈরি হয়। বাচ্চারা তাদের খেলার অংশ হিসাবে সেগুলিকে পোশাক পরায় এবং গোলু বা "বোম্মাই কোলু" উৎসব চলাকালীন প্রদর্শন করে। তিরুপতিতে এটি বিশেষভাবে অলঙ্কারযুক্ত করে খোদাই করা হয়, এবং পুতুলগুলি বেঙ্কটেশ্বর এবং তার স্ত্রীর প্রতিনিধিত্ব করে। এগুলি কোন্ডাপল্লিতে রাজা-রানী পুতুল হিসাবে তৈরি করা হয়, গোলু উৎসবের সময় যেগুলির প্রদর্শন বাধ্যতামূলক।

কন্যা যখন তার বোম্মাই কোলুর ব্যবস্থা শুরু করে, তখন ঐতিহ্য হিসাবে মারাপাচি পুতুলগুলি মায়ের কাছ থেকে কন্যা বংশগত উপহার হিসেবে পায়। দক্ষিণ ভারতে অনুসরণ করা একটি বিশেষ রীতি হল মারাপাচি পুতুল সদ্য বিবাহিত দম্পতিকে উপহার দেওয়া হয়, যাতে তাদের বাচ্চারা এগুলির সাথে খেলতে পারে। লাল চন্দন কাঠে মারাপাচি পুতুলের তৈরি এই বিশেষ উপহারের তাৎপর্যকে কাঠের ওষধি গুণ বলে উল্লেখ করা হয়েছে। যখন কোনও শিশু লাল চন্দন কাঠের তৈরি এই খেলনাটি মুখে দেয়, শিশুর লালা কাঠের একটি নির্যাস বার করে আনে। এটি শিশুর পাচনতন্ত্রে শোষিত হয়।

দক্ষিণ ভারতে, বিশেষত অন্ধ্র প্রদেশ, কর্ণাটক এবং তামিলনাড়ু রাজ্যে, নবরাত্রি উদযাপনের অংশ হিসাবে গোলু উৎসব চলাকালীন, মারাপাচি পুতুলগুলি প্রদর্শনের অংশ হয়; পুতুলের প্রদর্শন বিজোড় সংখ্যক ৩, ৫, ৭, ৯, বা ১১ স্তরে সাজানো হয়, তবে সাধারণতঃ ৯টি স্তর থাকে। ঐতিহ্যবাহী বিন্যাসে, শীর্ষ স্তরটি মারাপাচি পুতুলের প্রদর্শনের জন্য বরাদ্দ করা হয়। অন্যান্য পুতুল, যেগুলি মাটি বা কাঠের তৈরি, অন্যান্য নির্দিষ্ট স্তরে সাজানো হয়। নবরাত্রির প্রথম দিন, যেটি একটি অমাবস্যার দিন, বাড়ির মহিলারা দেবী পার্বতী, লক্ষ্মী এবং সরস্বতীর উপাসনা করে।

আরো দেখুন
---------

* গোলু
* নবরাত্রি

তথ্যসূত্র
---------

1. ↑  *The Times of India Annual*। ১৯৫০। পৃষ্ঠা 42।
2. ↑  *Spell of the South*। South Zone Cultural Centre। ১৯৮৭। পৃষ্ঠা 106।
3. ↑  Srinivasan, Madhumitha (২৬ সেপ্টেম্বর ২০১১)। "Doll them up"। *The Hindu*। সংগ্রহের তারিখ ১১ এপ্রিল ২০১৬।
4. ↑  "Golu Dolls"। Lonely Planet। ২০ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৬।
5. ↑  Nikki Bado-Fralick; Rebecca Sachs Norris (২০১০)। *Toying with God: The World of Religious Games and Dolls*। Baylor University Press। পৃষ্ঠা 36। আইএসবিএন 978-1-60258-181-4।
6. ↑  "Marapachi dolls:Research Programme" (পিডিএফ)। UGC Faculty Research Promotion Scheme। ২৭ আগস্ট ২০১৬ তারিখে মূল (pdf) থেকে আর্কাইভ করা। সংগ্রহের তারিখ ১১ এপ্রিল ২০১৬।
7. ↑  Sharanya, C R (২৯ সেপ্টেম্বর ২০১১)। "Navratri: Celebrating with dolls"। *DNA India*।
**জারামানা** ( আরবি: جرمانا‎‎ ), দক্ষিণ সিরিয়ার একটি শহর। প্রশাসনিকভাবে ঘৌতা সমভূমিতে রিফ দিমাশক গভর্নরেটের অংশ। এটি সিরিয়ার রাজধানী থেকে ৩ কিলোমিটার দক্ষিণ-পূর্বে অবস্থিত। এটি বৃহত্তর দামেস্ক মেট্রোপলিটন এলাকায় একটি আলোড়নপূর্ণ শহর। এতে বেশিরভাগ খ্রিস্টান এবং ড্রুজ জনসংখ্যা রয়েছে। এটি জরামানা ক্যাম্প সংলগ্ন, একটি ফিলিস্তিনি শরণার্থী শিবির ।

ইতিহাস
------

১৩ শতকের গোড়ার দিকে সিরিয়ার ভূগোলবিদ ইয়াকুত আল- হামাউই জারামানা পরিদর্শন করেছিলেন এবং উল্লেখ করেছিলেন যে এটি "দামাস্কাসের ঘৌতাহের একটি জেলা"।

২০১২ সালের শেষের দিকে, যুদ্ধ নিয়ে গবেষক নিওকনজারভেটিভ ইনস্টিটিউট বলেছে যে, জনপ্রিয় কমিটি (সশস্ত্র চরমপন্থীদের থেকে সম্প্রদায়কে রক্ষা করার জন্য গঠিত স্থানীয় আত্মরক্ষা মিলিশিয়া) এবং সরকারপন্থী শাবিহা সেখানে সরকারি বাহিনীর সাথে ঘনিষ্ঠভাবে কাজ করছে বলে প্রতিবেদন দিয়েছে। ২৯ অক্টোবর এবং ২৮ নভেম্বর, ২০১২ সালে শহরে গাড়ি বোমা হামলায় ১০০ জনেরও বেশি বেসামরিক বাসিন্দা নিহত হয়েছিল, যার মধ্যে বেশ কিছু ইরাকি এবং ফিলিস্তিনি উদ্বাস্তু ছিল।

জনসংখ্যা
--------

২০০৩ সাল থেকে এবং ইরাক যুদ্ধের শুরু থেকে, বিপুল সংখ্যক ইরাকি জরামানায় অভিবাসিত হয়। ফলে জনসংখ্যা প্রায় ১০০,০০০ থেকে ২৫০,০০০-এর বেশি হয়। ২০০৪ সালের সরকারী আদমশুমারি অনুসারে, শহরের জনসংখ্যা ছিল ১১৪,৩৬৩ জন।

শহরের কাছে একই নামের একটি ফিলিস্তিনি শরণার্থী শিবিরও রয়েছে। জারামানা হলো অস্থিতিশীল দেশ থেকে পালিয়ে আসা ইরাকি অ্যাসিরিয়ান খ্রিস্টান শরণার্থীদের জন্য একটি প্রিয় গন্তব্যস্থল। অক্টোবর ২০০৬ সালে, জারামানায় আসিরীয় সম্প্রদায় ইরাকের মসুল থেকে আসা একজন যাজককে পেয়েছিল। পুরোহিত আরকান হানা হাকিম দাবি করেছেন যে, জারামানা শহরেই এখন শুধু ২০০০ অ্যাসিরিয়ান ইরাকি উদ্বাস্তু রয়েছে।

তথ্যসূত্র
---------

1. ↑  5950 dunums (595 ha.) "العقارات في مدينة جرمانا الأسعار نار" ("Real estate prices in the city of Jaramana are afire") *Syria Steps* 13 January 2010, in Arabic, last accessed 18 September 2010
2. ↑  le Strange, 1890, p. 462.
3. ↑  Holliday, Joseph; Lynch, Michael (৭ ডিসেম্বর ২০১২)। "The Battle for Damascus: The Current State of Play in Syria"। Institute for the Study of War। সংগ্রহের তারিখ ১২ ডিসেম্বর ২০১২।
4. ↑  "أسعار العقارات في جرمانا تتحدى الإنحدار .. والجمود لم "("Real estate prices in Jaramana challenge Downgrade ..") *De Press - Buildex Online* 19 March 2009, in Arabic, last accessed 18 September 2010
5. ↑  "العقارات في مدينة جرمانا الأسعار نار" ("Real estate prices in the city of Jaramana are afire") *Syria Steps* 13 January 2010, in Arabic, last accessed 18 September 2010
6. ↑  "Huge increase in number of Christian Iraqis fleeing to Syria"  ওয়েব্যাক মেশিনে আর্কাইভকৃত ৫ ফেব্রুয়ারি ২০১২ তারিখে *German Press Agency* 12 October 2006 at *The Raw Story*, last accessed 18 September 2010
**জারুহি কাভালচিয়ান** (আর্মেনিয়ান: Զարուհի Քավալջյան, ১৮৭৭ - ১০ জুন ১৯৬৯) ছিলেন তুরস্কের বংশোদ্ভূত আর্মেনিয়ান। পেশায় একজন চিকিৎসক এবং প্রথম মহিলা চিকিৎসক।

জন্ম ও শিক্ষা জীবন
------------------

জারুহি কাভালচিয়ান জন্মগ্রহণ করেছিলেন আদপাবাজার শহরে, তুরস্ক, ডাক্তার সেরোব কাভালজিয়ানের পরিবারের সন্তান তিনি; যিনি বোস্টন বিশ্ববিদ্যালয় স্কুল অফ মেডিসিন থেকে স্নাতক পাশ করেছেন। তিনি আদপাবাজার ও ইজমিটে একজন চিকিৎসক হিসাবে কাজ করেছিলেন। ১৮৯৮ সালে আদপাবাজারের আমেরিকা কলেজ অফ গার্লস থেকে স্নাতক পাস করার পরে, কাভালচিয়ান মার্কিন যুক্তরাষ্ট্র ত্যাগ করে চলে যান কারণ উসমানীয় সাম্রাজ্য মেয়েদের চিকিৎসা বিজ্ঞান নিয়ে পড়ার অনুমতি ছিল না। ১৯০৩ সালে তিনি ইলিনয় কলেজ অফ মেডিসিন বিশ্ববিদ্যালয় থেকে স্নাতক ডিগ্রি অর্জন করেছিলেন এবং ১৯০৪ সালে তিনি আদপাবাজারে ফিরে আসেন এবং আমেরিকার কলেজটিতে জীববিজ্ঞানের পাঠদানের শুরু করেন; একই সঙ্গে বাবার সাথে একজন ডাক্তার হিসাবে কাজ করেছিলেন।

প্রথম বিশ্বযুদ্ধে কাজ
---------------------

প্রথম বিশ্বযুদ্ধের সময় ১৯২১ সালে জারুহি কাভালচিয়ান 'আমেরিকান কলেজ অফ গার্লস'-এর সাথে একত্রে কাজ করেন; সেই সময় আহতদের সহায়তা প্রদান করার জন্য একটি প্রতিষ্ঠানে কাজ করেছেন, এরপরে ইস্তাম্বুলের এসকদার জেলায় চলে আসেন।

তথ্যসূত্র
---------

1. ↑  FrstHand (২০১৮-১১-৩০)। "Armenian Women Heroes"। *FrstHand* (ইংরেজি ভাষায়)। সংগ্রহের তারিখ ২০২০-০৮-৩০।
2. 1 2 3 4  "10 Armenian women who changed the course of history"। *HAYEM NEWS* (ইংরেজি ভাষায়)। ২০১৯-০৩-১০। ২০২০-১০-১৩ তারিখে মূল থেকে আর্কাইভ করা। সংগ্রহের তারিখ ২০২০-০৮-৩০।
3. ↑  "Заруи Кавалджян: Первая женщина-врач в истории Турции"। *Rusarminfo* (রুশ ভাষায়)। সংগ্রহের তারিখ ২০২০-০৮-৩০।
4. ↑  AIWA-SF Thrive: A Glimpse… Zaruhi Kavaljian
5. ↑  "A Secret Weapon For Armenian Women"। *AGC Formazione Sardegna* (ইতালীয় ভাষায়)। ২০২০-০৫-২১। সংগ্রহের তারিখ ২০২০-০৮-৩০। [*স্থায়ীভাবে অকার্যকর সংযোগ*]